[size=18]Hmad Amin iga yan umara dar i3zza bahra umarg, ar ittara ghayd izrin s tgharast n rrways, yura sis tugt n umarg, macc ilkm yat tizi lligh ifrk mas d tutlayt ns tsghawsa sis mkan af isti ad ittara yamZ agharas yaDn n tirra, tirra n tutlayt izdgn...
S mkad as d tlal tawckint ns tamaynut mi iga s ism “Taddagt n wwurgh” .
“Taddagt n wwurgh” tga arraw amzwaru n mass Hmad Amin gh ubrid n tirra, lli d iZran talalit gh usiru n tazezwl n Al-aqlam gh ugadir, isti ad gn iskkiln n uDris ad ns alatin d win tfinagh, gnt gis tmdyazin14 n tmdyazt, yili gis 92 n tasna.
Tadla yad n mass H.Amin yura yas mass M.Akunad tazwart ns, iskr as mass M.Oussous la transcription d la mise en forme, tskr as Mme Aziza Nafia la conception ns.
Asktur n udlis ad amaynu iga mkad:
taddagt n wurgh
awal n wul
igr iqqurn
asmammi
yugrtn
awal n umZyan
gar aZur
lbriH
ijjawn ihiyyf
mani tram
gar amuddu
awal iburn
gar tibDit
tabrat
Yan ugzzum gh tzwart lli yura mass M.Akunad f udlis ad:
“Hmad amin, iga yan g willi isti umarg amazigh g tarwa n tmazight ad gn wins, llan willi t isiggiln yagwi tn, ggammin ad asn iDR g ufus, amarg da istay igr lli g ra d immghi wamud ns izujjg, inZr i tattut.
Llig d ilul umdyaz ngh, iRZm d tiTTawin g yat tmazirt ibaD gis umarg, nttan ad igan utci ns animan, slawan akkw amarg n RRways, yufa d Albnsir idl iHaHan idl sus akkw s umarg, yufa d Ahruc, d Fatima tiHiHit, d mbark ayyisar d wiyaD d tiyaD lli ganin tinmal mqqurnin n umarg amazigh, g zund azmz ann, immra aTTas ad injm yan i ukarur n umarg nnsn, max yufa as?”
Had yat tmdyazt zgh tawckint ad ifulkin n mass H.Amin, mi iga s ism “Awal n wul”
[center]Awal n wul
mad iga igh a nsawal
ur yusi
wawal anaruz
ur t tRmi tiTT
iggut ur iggut
isyafatn ZZayn
f wulawn
ar ssiwidn taguri
gh iggi n ils
tqqar..
lligh a d- ittakwi s igwzman
imi n uhtataw
ur d anaruz
iga kigan
ur d awal
ur agh ighwZan
ur d azmz
iga murran
issfsi tazrZit
izluzzu tifalatin
nnig mkad uhuy
as inna wul
lligh iggummi
gh imula wins
s biddnt tsRmay
gh umalu n tndra ns
ar ittannay adrar
ur a sul ittattuy
ur a sul issmghay
qqurn ighbula
qqarn ijddign
d waddagn
frurin ighulidn
s wuzzal d isghwdidn
d kra yaDnin
is d uzzal uhuy
as inna wul
ila asrgm
afus agh ur illi wul
irZa tasmrst
iskr gis titar
yajj anlli
gh iballwan n tillas
taswingmt
ur d yat
ur d mnnawt
igan tifawt
ad-d trur tilawt
tikrkas uhuy
as inna wul
ur a ssimghurnt amun
timlillay uhuy
as inna wul
ur a ssimlulnt awal.
kab_Latn kab_Latn kab_Latn kab_Latn kab_Latn kab_Latn kab_Latn taq_Latn lij_Latn kab_Latn kab_Latn kab_Latn slv_Latn taq_Latn scn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn crh_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn swe_Latn kab_Latn srd_Latn kab_Latn kab_Latn fur_Latn fur_Latn fij_Latn kab_Latn kab_Latn fao_Latn kab_Latn kab_Latn kab_Latn kab_Latn uzn_Latn kab_Latn kab_Latn wol_Latn fuv_Latn kab_Latn knc_Latn kab_Latn kab_Latn taq_Latn kab_Latn taq_Latn kab_Latn kab_Latn kab_Latn kab_Latn kab_Latn